Quaco Creek

De Quaco Creek is en üm un bi 19 Kilometer langen Beek in’n Distrikt Cayo von dat Land Belize, de in’n Belize River münnt.

De Beek hett sien Born twüschen de Dörper La Gracia un Los Tambos un flütt von dor na Süüdoosten. Wieder in’n Noorden flütt dat Water na’n Labouring Creek af. De Beek heet op de eersten veer Kilometer noch Juan Gongora Creek un ännert denn sien Naam för de annern 15 Kilometer op Quaco Creek. Von links nimmt he den veer Kilometer langen Stump Creek un noch en 14 Kilometer langen Siedenarm (Born bi La Gracia) op. Toletzt münnt he veer Kilometer in’n Noordwesten von Camalote in’n Belize River, de later in de Karibische See flütt.

De Beek flütt dör Land, dat deelwies noch Holt is, aver mit’n Loop von dat 20. un 21. Johrhunnert to en jümmer grötteren Deel von Feller un Weiden ünnerbraken warrt.

Kategorie:Stroom
Kategorie:Distrikt Cayo